text:
трябва да бъдат компенсирани посредством подходяща система за управление на изпитвателното съоръжение и могат да бъдат потиснати чрез допълнително закрепване между каросерията на превозното средство и приспособлението за изпитване или чрез промяна на честотата.
 3.10.4. Критерии за неуспешно изпитване
 Освен критериите, дадени в точка 4.1, прилагани чрез проверка за проникване на течност съгласно настоящото правило, трябва да се счита, че теглително-прикачното устройство не е издържало изпитването, ако:
 а)
 открита е видима пластична деформация;
 б)
 засегната е функционална възможност или безопасността на теглително-прикачното устройство (напр. сигурната връзка към ремаркето или максималната хлабина);
 в)
 затягащият момент на болтовете е с повече от 30 % по-малък от номиналния затягащ момент в посока затягане;
 г)
 теглително-прикачно устройство, което има демонтируема част, не може да бъде демонтирано и монтирано поне 3 пъти. При първото демонтиране е позволен един удар.
 ПРИЛОЖЕНИЕ 7
 МОНТАЖНИ И СПЕЦИАЛНИ ИЗИСКВАНИЯ
 1. МОНТАЖНИ И СПЕЦИАЛНИ ИЗИСКВАНИЯ
 1.1. Закрепване на сферични накрайници и носачи
 1.1.1. Сферичните накрайници и носачите трябва да се закрепват към превозни средства от категории М1 и М2 (с максимално допустима маса, по-малка от 3,5 t), и N1 (1) по такъв начин, че да бъдат спазени размерите за свободното пространство и височината, показани на фигура 25. Височината трябва да се измерва при условията за натоварване на превозното средство, дадени в допълнение 1 към настоящото приложение.
 Изискванията за височината не се прилагат за превозни средства с повишена проходимост от категория G, определени в приложение 7 от Консолидираната резолюция за конструкцията на превозните средства (R.E.3) (документ TRANS/WP. 29/78/Rev. 1/Amend.2).
 1.1.1.1.
 В свободното пространство, показано на фигура 25а и фигура 25б, може да бъде разположено недемонтируемо оборудване, например резервно колело, при условие че разстоянието от центъра на сферичния накрайник до вертикалната равнина през най-задната точка на оборудването е по-малко от 300 mm. Оборудването трябва да се монтира така, че да осигурява необходимия достъп за прикачване и откачване, без опасност от нараняване на ползвателя и без ограничаване на ъглите на отклонение на теглично-прикачното устройство.
 1.1.2. Производителят на превозното средство трябва да предостави инструкция за монтаж на сферичните накрайници и носачите и да заяви дали е необходимо укрепване в областта на закрепване.
 1.1.3. Трябва да се осигури възможност за прикачване и откачване на теглително-прикачните устройства със сферичен накрайник при отклонение на надлъжната ос на прикачната глава спрямо осевата линия на сферичния накрайник и неговата опора:
 в хоризонталната равнина на ъгъл 60° наляво или надясно (β = 60°, вж. фигура 25);
 във вертикалната равнина на ъгъл 10° нагоре или надолу (α = 10°, вж. фигура 25);
 при завъртане около надлъжната ос на ъгъл 10° наляво и надясно.
 Фигура 25а
 Свободно пространство и височина на сферичния накрайник — поглед отстрани
 Фигура 25б
 Свободно пространство и височина на сферичния накрайник — поглед отгоре
 1.1.4. Когато ремаркето не е прикачено към теглещото превозно средство, монтираните носач и сферичен накрайник не трябва да закриват мястото, предвидено за табелата за задния регистрационен номер на теглещото превозно средство, или да влошават видимостта към нея. Ако сферичният накрайник или другите части закриват табелата за задния регистрационен номер, те трябва да бъдат демонтируеми


text:
или да позволяват изменение на положението им без използване на други инструменти, освен, например, обикновен гаечен ключ (т.е. при прилагане на момент не по-голям от 20 Nm), какъвто има в превозното средство.
 1.2. Закрепване на прикачната глава
 1.2.1. Прикачните глави от клас В са разрешени за ремаркета с максимална маса не по-голяма от и включваща 3,5 t. При хоризонтално положение на ремаркето с максимално допустимо осово натоварване, прикачните глави трябва да са закрепени така, че осевата линия на сферичното пространство, в което влиза сферичният накрайник, да се намира на разстояние 430 mm ± 35 mm над хоризонталната равнина, върху която се опират колелата на ремаркето.
 При караваните и товарните ремаркета за хоризонтално се приема положението, при което подът или товарната повърхност са хоризонтални. За ремаркета, които нямат такава базова повърхност (напр. ремаркета за превоз на лодки или аналогични ремаркета), производителят на ремаркето трябва да укаже подходяща базова линия за определяне на хоризонталното положение. Изискването за височина трябва да се прилага само по отношение на ремаркета, предназначени за прикачване към превозните средства, споменати в точка 1.1.1 от настоящото приложение.
 Във всички случаи хоризонталното положение трябва да се определя с точност до ± 1°.
 1.2.2. Трябва да бъде осигурена възможност за безопасна работа с прикачните глави в свободното пространство около сферичния накрайник, показано на фигури 25а и 25б, за стойности на ъглите на отклонение, включително до α = 25° и β = 60°.
 1.3. Закрепване на теглително-прикачните устройства тип „вилка“ и монтажните възли
 1.3.1. Монтажни размери за стандартни теглително-прикачни устройства тип „вилка“:
 За стандартните теглително-прикачни устройства тип „вилка“ трябва да бъдат осигурени монтажните размери, дадени на фигура 15 и в таблица 10.
 1.3.2. Необходимост от използване на теглително-прикачни устройства с дистанционно управление
 Ако няма възможност да се изпълни едно или няколко от следващите по-долу изисквания по отношение на удобна и безопасна експлоатация (точка 1.3.3), достъпност (точка 1.3.5) или свободно пространство за ръчката (точка 1.3.6), то трябва да се използва теглително-прикачно устройство с дистанционно управление, описано в приложение 5, точка 12.3.
 1.3.3. Удобна и безопасна експлоатация на теглително-прикачното устройство
 Теглително-прикачните устройства тип „вилка“ се монтират на превозното средство така, че да се осигури тяхната удобна и безопасна експлоатация.
 Освен функциите за отваряне (и затваряне, ако е необходимо), това включва също и проверка (зрителна или чрез допир) на приспособлението, показващо затвореното и блокирано положение на щифта на прикачното устройство.
 В зоната, в която трябва да застане операторът на теглително-прикачното устройство, не трябва да има никакви опасни места от конструкцията като остри ръбове, ъгли и др., освен ако не са защитени така, че да изключват възможността от нараняване.
 Излизането от тази зона не трябва да се затруднява или прегражда от едната или другата страна от каквито и да било предмети, закрепени към теглително-прикачното устройство или превозното средство.
 Всякаква защита срещу вклиняване при сблъсък не трябва да пречи на оператора да постави теглително-прикачното устройство в удобно за прикачване положение.
 1.3.4. Минимален ъгъл за прикачване и откачване
 Прикачването и откачването на ухото на теглича трябва да бъде възможно, ако то се върти спрямо осевата линия на вилката

type: contracts

jurisdiction: EU


text:
едновременно на следните ъгли:
 5° хоризонтално наляво или надясно;
 6° вертикално нагоре или надолу.
 6° осово завъртане наляво или надясно.
 Това изискване се прилага и към теглително-прикачните устройства тип „кука“ от клас К.
 1.3.5. Достъпност
 Разстоянието между оста на щифта на прикачното устройство и края на каросерията на превозното средство не трябва да е по-голямо от 550 mm. Когато разстоянието е по-голямо от 420 mm, теглително-прикачното устройство трябва да се закрепва заедно със задвижващ механизъм, който осигурява безопасна експлоатация на максимално разстояние 420 mm от външния борд на каросерията.
 Разстоянието от 550 mm може да бъде увеличено както следва, при условие че бъде доказана техническа необходимост и че това няма да повлияе отрицателно върху удобството и безопасността на функционирането на теглително-прикачното устройство тип „вилка“:
 i)
 до 650 mm за превозни средства със самосвална каросерия или монтирано отзад оборудване;
 ii)
 до 1 320 mm, ако свободната височина не е по-малка от 1 150 mm;
 iii)
 в случай на превозни средства за превоз на автомобили с най-малко две товарни нива, когато ремаркето не се отделя от теглещото превозно средство при нормална транспортна операция.
 1.3.6. Свободно пространство около ръкохватката за управление
 За осигуряване на безопасна експлоатация на теглително-прикачното устройство тип „вилка“ трябва да се предвиди необходимото свободно пространство около ръкохватката за управление.
 Свободното пространство, показано на фигура 26, се счита за достатъчно. Когато на превозното средство е предвидено да се монтират стандартни теглително-прикачни устройства тип „вилка“ от различни типове, то свободното пространство трябва да бъде такова, че да са изпълнени и условията за най-големите теглително-прикачни устройства от съответния клас, дадени в приложение 5, точка 3.
 Фигура 26
 Свободно пространство около ръчката
 Размерите на свободното пространство се прилагат по подходящ начин, както за теглително-прикачни устройства тип „вилка“ с ръчки, насочени надолу, така и за ръчки с различна конструкция.
 Свободното пространство трябва също да се запазва и при определените минимални ъгли за прикачване и откачване, дадени в точка 1.3.4 от настоящото приложение.
 1.3.7. Свободно пространство около теглително-прикачното устройство тип „вилка“
 Теглително-прикачното устройство тип „вилка“, монтирано на превозното средство, трябва да отстои на свободно разстояние 10 mm от всяка друга част на превозното средство при всички възможни геометрични положения, дадени в приложение 5, точка 3.
 Когато на превозното средство е предвидено да се монтират стандартни теглително-прикачни устройства тип „вилка“ от различни типове, то свободното пространство трябва да бъде такова, че да са изпълнени и условията за най-големите теглително-прикачни устройства от съответния клас, предвидени в приложение 5, точка 3.
 1.3.8. Допустимост на теглително-прикачни устройства тип „вилка“ със специален шарнир за ъглово преместване във вертикална равнина — вж. приложение 5, точка 3.4
 Теглително-прикачни устройства тип „вилка“ с цилиндричен щифт, които осигуряват ъглово преместване във вертикална равнина на прикаченото ухо на теглича с помощта на специален шарнир, се допускат само в случай че може да се докаже тяхната техническа необходимост. Това може да бъде, например, при самосвали със задно разтоварване, когато теглително-прикачното устройство се закрепва чрез шарнир, или за теглително-прикачни устройства на превозни средства с голяма товароносимост, когато използването на цилиндричен щифт е необходимо от съображения за механична якост.


text:
1.4. Закрепване на ушите на теглича и тегличите към ремаркета
 1.4.1. Тегличите за ремаркета със средна ос трябва да имат опорно устройство, регулируемо по височина, когато при равномерно натоварване на ремаркето до неговата технически допустима пълна маса, вертикалното натоварване върху ухото на теглича е по-голямо от 50 kg.
 1.4.2. За закрепване на ушите на теглича и теглича към ремаркета със средна ос, с максимална маса С по-голяма от 3,5 t и повече от една ос, ремаркетата трябва да са оборудвани с устройство за преразпределяне на масата между осите.
 1.4.3. Окачените шарнирно тегличи не трябва да се допират до пътя. Те може да се наклоняват надолу на височина над пътя не по-малка от 200 mm, когато са освободени от хоризонталното си положение. Вж. също приложение 5, точки 5.3 и 5.4.
 1.5. Закрепване на опорно-прикачни устройства, монтажни плочи и централни цапфи на превозни средства
 1.5.1. Опорно-прикачните устройства от клас G50 не трябва да се монтират непосредствено към рамата на превозното средство, освен в случаите разрешени от производителя на превозното средство. Те трябва да се закрепват към рамата чрез монтажна плоча в съответствие с инструкциите на производителя на превозното средство и производителя на прикачното устройство.
 1.5.2. Полуремаркетата трябва да са оборудвани с опорен колесник или друго оборудване, което да осигурява откачването и устойчивото неподвижно положение на полуремаркето. Ако полуремаркетата са оборудвани така, че прикачването към превозното средство и свързването на електрическата и спирачната уредба може да се извършва автоматично, то трябва да има опорен колесник, който се повдига над пътя автоматично след прикачването на полуремаркето.
 Тези изисквания не се прилагат към полуремаркета със специално предназначение, когато те обикновено се откачват само в работилница или когато товаро-разтоварните операции се извършват на специално определени места.
 1.5.3. Закрепването на централната цапфа към монтажната плоча на полуремаркето трябва да съответства на инструкциите на производителя на превозното средство или на производителя на централната цапфа.
 1.5.4. Ако полуремаркето е оборудвано с направляващ клин, той трябва да отговаря на изискванията, описани в приложение 5, точка 7.8.
 2. ДИСТАНЦИОННО СИГНАЛНО УСТРОЙСТВО И УСТРОЙСТВО ЗА ДИСТАНЦИОННО УПРАВЛЕНИЕ
 2.1. При монтиране на дистанционно сигнално устройство и устройство за дистанционно управление се отчитат всички съответни изисквания, дадени в приложение 5, точка 12.
 (1) Вж. определенията в Правило No 13, приложено към Спогодбата от 1958 г. относно приемането на единни технически предписания за колесните превозни средства, оборудването и частите, които могат да бъдат монтирани на колесни превозни средства и условията за взаимно признаване на одобрения, издадени на основата на тези предписания. Определението се съдържа също в приложение 7 от Консолидираната резолюция за конструкцията на превозните средства (R. E. 3) (документ TRANS/ WP. 29/ 78/ Rev. 1/ Amend. 2).
 Допълнение 1
 Условия за натоварване при измерване на височината на сферичния накрайник
 1.
 Височината трябва да е посочената в приложение 7, точка 1.1.1.
 2.
 За превозни средства от категория М1 масата на превозното средство, при която се измерва тази височина, трябва да бъде заявена от производителя на превозното средство и да бъде дадена във формуляра за съобщение (приложение 2). Тази маса трябва да е равна или на


text:
максимално допустимата маса, разпределена между осите, както е заявено от производителя на превозното средство, или на масата на натовареното превозно средство в съответствие с точка 2.1 от настоящото допълнение.
 2.1.
 Максималната маса на превозното средство, готово за движение, заявена от производителя на теглещото превозно средство (вж. точка 6 от формуляра в приложение 2); плюс
 2.1.1.
 две маси, всяка по 68 kg, разположени в крайните външни места на всеки ред седалки, регулирани в крайно задно положение за нормално управление и пътуване, и с маси, поставени:
 2.1.1.1.
 за оригинални теглително-прикачни устройства и техните части, представени за одобрение от производителя на превозното средство — приблизително в точка, разположена на разстояние 100 mm пред точката „R“ за регулируеми седалки и на разстояние 50 mm пред точката „R“ за другите седалки, като точката „R“ се определя в съответствие с точка 5.1.1.2 от Правило No 14, или
 2.1.1.2.
 за теглително-прикачни устройства и техните части, представени за одобрение от независим производител и предназначени за монтиране като резервни елементи — приблизително в положението на седящия пътник.
 2.1.2.
 Освен това за всяка маса по 68 kg трябва допълнително в багажника на превозното средство да бъде равномерно разпределена маса от 7 kg, имитираща наличие на личен багаж.
 3.
 За превозни средства от категория N1 масата на превозното средство, при която тази височина се измерва, трябва да бъде:
 3.1.
 максимално допустимата маса, разпределена между осите, както е заявено от производителя на теглещото превозно средство (вж. точка 6 от формуляра за съобщение, приложение 2).


text:
28.3.2019 г. BG Официален вестник на Европейския съюз L 87/3
 ПРЕВОД
 Съвместно писмо от Европейските общности и техните държави членки, от една страна, и Австралия, от друга
 страна, съгласно параграф 5 от Процедурите за прилагане на член XXI от Общото споразумение по търговията с
 услуги (ГАТС) (S/L/80 от 29 октомври 1999 г.)
 относно
 предложените изменения в списъците на поетите по ГАТС задължения от Европейските общности и от
 техните държави членки (наричани по-долу „ЕО“), за да се вземе предвид присъединяването на Чешката
 република, Република Естония, Република Кипър, Република Латвия, Република Литва, Република Унгария,
 Република Малта, Република Австрия, Република Полша, Република Словения, Словашката република,
 Република Финландия и Кралство Швеция към Европейските общности
 На 28 май 2004 г. и на 4 април 2005 г. ЕО подадоха две съобщения в съответствие с член V от ГАТС (разпространени
 като документ S/SECRET/8 от 11 юни 2004 г. и документ S/SECRET/9 от 12 април 2005 г.), с които нотифицираха своето
 намерение да изменят или оттеглят конкретните си задължения, включени в списъка, приложен към съобщенията, съгласно
 член V, алинея 5 от ГАТС и в съответствие с условията на член XXI, алинея 1, буква б) от ГАТС.
 След подаването на всяко от съобщенията Австралия представи съответно две заявления за изразяване на интерес в
 съответствие с член XXI, алинея 2, буква а) от ГАТС (S/L/164 относно S/SECRET/8 и S/L/225 относно S/SECRET/9). ЕО
 и Австралия започнаха преговори в съответствие с член XXI, алинея 2, буква а) от ГАТС относно S/SECRET/8 и S/SEC
 RET/9.
 По отношение на процедурата, открита с нотификацията, съдържаща се в документ S/SECRET/8, първоначалният период на
 преговорите, изтекъл на 26 октомври 2004 г., бе удължаван (по взаимно съгласие) пет пъти (до 26 април 2005 г., до
 27 февруари 2006 г., до 1 юни 2006 г., до 1 юли и до 17 юли 2006 г.). По време на тези преговори ЕО и Австралия се
 споразумяха относно компенсаторните поправки, свързани с измененията и оттеглянията, съдържащи се в документ
 S/SECRET/8.
 По отношение на процедурата, открита с нотификацията, съдържаща се в документ S/SECRET/9, до края на периода,
 предвиден за преговори, не бе постигнато споразумение между ЕО и Австралия и нито една от засегнатите страни членки
 не отнесе въпроса до арбитраж в рамките на предвидения срок в съответствие с параграф 7 от S/L/80. Съгласно член XXI,
 алинея 3, буква б) от ГАТС и под условие да бъдат завършени процедурите, посочени в параграфи 20—22 от S/L/80, ЕО
 ще бъдат свободни да прилагат измененията и оттеглянията, предложени в документ S/SECRET/9.
 Докладът за резултатите от тези преговори е приложен към настоящото писмо и включва: 1) предложените изменения в
 нотификациите, посочени по-горе, 2) договорените компенсаторни поправки, свързани с измененията и оттеглянията,
 нотифицирани в S/SECRET/8, и 3) проекта на консолидирания списък на конкретните задължения, който е резултат от
 сливането на съществуващите списъци на задълженията на ЕО и на техните държави членки, както и от включването в него
 на измененията или оттеглянията на задължения, нотифицирани от ЕО с документи S/SECRET/8 и S/SECRET/9, и
 компенсаторните поправки, договорени между ЕО и Австралия.
 Настоящото писмо и приложения I и II към прикрепения към


text:
него доклад представляват споразумението между ЕО и
 Австралия по отношение на S/SECRET/8 за целите на член XXI, алинея 2, буква а) от ГАТС (1). Споразумението не следва
 да се тълкува по начин, който би довел до промяната на списъците на изключенията от член II за ЕО и техните държави
 членки. Споразумението не следва да се тълкува по начин, който би засегнал правата и задълженията на страните съгласно
 член VIII от ГАТС.
 Съгласно процедурите, посочени в параграфи 20—22 от S/L/80, до 14 септември 2006 г. ЕО ще изпратят на секретариата
 за разпространение проекта на консолидирания списък за сертифициране, при условие че всички засегнати страни членки
 са подписали споразумение или предвиденият в параграф 7 от S/L/80 период е изтекъл без да е бил поискан арбитраж.
 Резултатите от преговорите следва да влязат в сила след приключване на процедурите по сертифициране, на дата, посочена
 от ЕО, след приключване на вътрешните процедури на ЕО за одобрение, които ЕО се стремят да ускорят възможно най-
 много. Измененията и оттеглянията, предложени в документите S/SECRET/8 и S/SECRET/9, не влизат в сила преди
 влизането в сила на всички компенсаторни поправки, посочени в приложение II.
 (1) Настоящото споразумение не следва да се тълкува по начин, който би засегнал резултата от отделните обсъждания в рамките на СТО
 относно класифицирането на телекомуникационните услуги (основните далекосъобщения и услугите с добавена стойност).
 ---pagebreak--- L 87/4 BG Официален вестник на Европейския съюз 28.3.2019 г.
 Доклад за резултатите от преговорите, проведени в съответствие с член ХХI, алинея 2, буква а) от Общото
 споразумение по търговията с услуги (ГАТС)
 относно
 предложените изменения в списъците на поетите по ГАТС задължения от Европейските общности и от
 техните държави членки (наричани по-долу „ЕО“), за да се вземе предвид присъединяването на Чешката
 република, Република Естония, Република Кипър, Република Латвия, Република Литва, Република Унгария,
 Република Малта, Република Австрия, Република Полша, Република Словения, Словашката република,
 Република Финландия и Кралство Швеция към Европейските общности
 Съгласно параграф 5 от Процедурите за прилагане на член XXI от ГАТС (S/L/80 от 29 октомври 1999 г.) Европейската
 комисия представя следния доклад:
 1. На 28 май 2004 г. и на 4 април 2005 г. ЕО подадоха две съобщения в съответствие с член V от ГАТС (разпространени
 като документ S/SECRET/8 от 11 юни 2004 г. и документ S/SECRET/9 от 12 април 2005 г.), с които нотифицираха
 своето намерение да изменят или оттеглят конкретните си задължения, включени в списъка, приложен към съоб
 щенията (наричани по-долу „предложените изменения“), съгласно член V, алинея 5 от ГАТС и в съответствие с
 условията на член XXI, алинея 1, буква б) от ГАТС. Предложените изменения се съдържат в приложение I.
 2. След представяне на нотификацията, съдържаща се в документ S/SECRET/8, и в съответствие с член ХХI, алинея 2, буква
 а) от ГАТС осемнадесет държави —членки на СТО (Аржентина, Австралия, Бразилия, Канада, Китай, Китайско Тайпе,
 Колумбия, Куба, Еквадор, Хонг Конг, Китай, Индия, Япония, Корея, Нова Зеландия, Филипините, Швейцария, Уругвай и
 Съединените щати), подадоха съответни заявления за изразяване на интерес.
 3. След представяне на нотификацията, съдържаща се в документ S/SECRET/9, и в съответствие с член ХХI, алинея 2,


text:
буква
 а) от ГАТС четиринадесет държави —членки на СТО (Аржентина, Австралия, Бразилия, Канада, Китай, Колумбия,
 Еквадор, Хонг Конг, Китай, Индия, Япония, Корея, Нова Зеландия, Уругвай и Съединените щати), подадоха съответни
 заявления за изразяване на интерес.
 4. Австралия представи съответно две заявления за изразяване на интерес в съответствие с член XXI, алинея 2, буква а) от
 ГАТС (S/L/164 относно S/SECRET/8 и S/L/225 относно S/SECRET/9). ЕО и Австралия започнаха преговори в съот
 ветствие с член XXI, алинея 2, буква а) от ГАТС относно S/SECRET/8 и S/SECRET/9.
 5. По отношение на процедурата, открита с нотификацията, съдържаща се в документ S/SECRET/8, първоначалният
 период на преговорите, изтекъл на 26 октомври 2004 г., бе удължаван (по взаимно съгласие) пет пъти (до 26 април
 2005 г., до 27 февруари 2006 г., до 1 юни 2006 г., до 1 юли и до 17 юли 2006 г.).
 6. По време на тези преговори ЕО и Австралия се споразумяха относно компенсаторните поправки, свързани с измененията
 и оттеглянията, съдържащи се в документ S/SECRET/8. Приложения I и II към настоящия доклад, заедно със
 съвместното писмо, към което той е приложен, представляват споразумението между ЕО и Австралия по отношение
 на S/SECRET/8 за целите на член XXI, алинея 2, буква а) от ГАТС (2). Споразумението не следва да се тълкува по начин,
 който би довел до промяна на списъците на изключенията от член II за ЕО и техните държави членки. Споразумението
 не следва да се тълкува по начин, който би засегнал правата и задълженията на страните съгласно член VIII от ГАТС.
 7. По отношение на процедурата, открита с нотификацията, съдържаща се в документ S/SECRET/9, до края на периода,
 предвиден за преговори, не бе постигнато споразумение между ЕО и Австралия и нито една от засегнатите страни
 членки не отнесе въпроса до арбитраж в рамките на предвидения срок в съответствие с параграф 7 от S/L/80. Съгласно
 член XXI, алинея 3, буква б) от ГАТС и под условие да бъдат завършени процедурите, посочени в параграфи 20—22 от
 S/L/80, ЕО ще бъдат свободни да прилагат измененията и оттеглянията, предложени в документ S/SECRET/9.
 (2) Настоящото споразумение не следва да се тълкува по начин, който би засегнал резултата от отделните обсъждания в рамките на СТО
 относно класифицирането на телекомуникационните услуги (основните далекосъобщения и услугите с добавена стойност).
 ---pagebreak--- 28.3.2019 г. BG Официален вестник на Европейския съюз L 87/5
 8. С оглед на гореизложеното предложените изменения и договорените компенсаторни поправки са включени в проекта на
 консолидиран списък на задълженията на ЕО по ГАТС, който е резултат от сливането на съществуващите списъци на
 задълженията на ЕО и на техните държави членки, както и от включването в него на измененията или оттеглянията на
 задължения, нотифицирани от ЕО с документи S/SECRET/8 и S/SECRET/9, и компенсаторните поправки, договорени
 между ЕО и Австралия.
 9. Съгласно процедурите, посочени в параграфи 20—22 от S/L/80, до 14 септември 2006 г. ЕО ще изпратят на секре
 тариата за разпространение проекта на консолидирания списък за сертифициране, при условие че всички засегнати
 страни членки са подписали споразумение или предвиденият в параграф 7 от S/L/80 период е изтекъл без да е бил
 поискан


text:
арбитраж. Резултатите от преговорите следва да влязат в сила след приключване на процедурите по сертифи
 циране, на дата, посочена от ЕО, след приключване на вътрешните процедури на ЕО за одобрение, които ЕО се стремят
 да ускорят възможно най-много. Измененията и оттеглянията, предложени в документите S/SECRET/8 и S/SECRET/9, не
 влизат в сила преди влизането в сила на всички компенсаторни поправки, посочени в приложение II.
 ---pagebreak--- L 87/6 BG Официален вестник на Европейския съюз 28.3.2019 г.
 ПРИЛОЖЕНИЕ I
 A) Изменения, нотифицирани с документ S/SECRET/8
 Хоризонтални задължения
 • Текст относно достъпа до пазара (стр. 9): „Във всички държави членки услугите, считани за обществени услуги на
 държавно или местно равнище, могат да подлежат на публичен монопол или на изключителни права, предоставени
 на частни оператори“. Този текст не беше включен в списъка на конкретните задължения на Чешката република,
 Естония, Кипър, Латвия, Литва, Унгария, Малта, Австрия, Полша, Словения, Словакия, Финландия и Швеция. Това
 ограничение се прилага понастоящем към всички държави членки.
 • Ограничения на националното третиране по отношение на клонове, агенции и представителства при начин на доставка 3
 (стр. 9 и 10). Този текст не беше включен в списъка на конкретните задължения на Чешката република, Естония, Кипър,
 Латвия, Литва, Малта, Словения и Словакия. Това ограничение се прилага понастоящем към всички държави членки.
 • Ограничения на националното третиране по отношение на дъщерните дружества при начин на доставка 3 (стр. 10). Този
 текст не беше включен в списъка с конкретните задължения на Чешката република, Естония, Кипър, Латвия, Литва,
 Унгария, Малта, Полша, Словения и Словакия. Това ограничение се прилага понастоящем към всички държави членки.
 • Ограничения на националното третиране по отношение на субсидиите при начин на доставка 3 (стр. 13). Списъкът с
 конкретните задължения на Чешката република, Естония, Кипър, Латвия, Литва, Малта, Австрия, Словения, Словакия,
 Финландия и Швеция включваше само част от ограниченията по отношение на субсидиите при начин на доставка 3,
 вписани в списъка на задълженията на ЕО и на техните държави членки. Тези ограничения вече се прилагат и по
 отношение на тези държави членки.
 • Ограничение на националното третиране по отношение на субсидиите при начин на доставка 4 (стр. 13). Списъкът на
 конкретните задължения на Чешката република, Естония, Кипър, Латвия, Унгария, Малта и Словакия не включваше
 ограничението на субсидиите при начин на доставка 4, вписано в списъка на задълженията на ЕО и на техните държави
 членки. Това ограничение вече се прилага и по отношение на тези държави членки.
 • Задължения, поети от Кипър по отношение на достъпа до пазара при начин на доставка 4. Тези задължения бяха
 оттеглени.
 • Текст относно достъпа до пазара при начин на доставка 4 — Вътрешнокорпоративни трансфери (ВКТ) (стр. 26).
 Списъкът на конкретните задължения на Чешката република, Латвия, Литва, Унгария, Полша и Словакия не
 включваше ограничението, съгласно което приемащият субект трябва действително да предоставя подобни услуги на
 територията на съответната държава — членка на Общността. Това ограничение вече се прилага и по отношение на тези
 държави членки.
 • Текст относно достъпа до пазара при начин на доставка 4 — Бизнес посетители (БП) — Търговци на услуги (стр. 30).
 Списъкът на конкретните задължения


text:
на Полша не включваше ограничението, съгласно което тези представители не са
 ангажирани с извършването на преки продажби за широката общественост. Това ограничение вече се прилага и по
 отношение на тази държава членка.
 • Текст относно достъпа до пазара при начин на доставка 4 — Бизнес посетители (БП) — Регистриране на търговско
 присъствие (стр. 30). Списъкът на конкретните задължения на Литва не включваше ограничението, съгласно което тези
 представители не са ангажирани с извършването на преки продажби за широката общественост или с предоставянето на
 услуги. Това ограничение вече се прилага и по отношение на тази държава членка.
 • Задължения, поети от Литва по отношение на достъпа до пазара при начин на доставка 4 — Бизнес посетители (БП)
 (стр. 32). Тези задължения бяха частично оттеглени.
 • Задължение, поето от Латвия по отношение на достъпа до пазара при начин на доставка 4 — Доставчици на услуги по
 договори (ДУД) (стр. 33). Списъкът на конкретните задължения на Латвия не включваше ограничението, съгласно което
 временното влизане и престой в съответната държава членка ще бъдат разрешени за срок от не повече от три месеца в
 рамките на всеки период от 12 месеца. Това ограничение вече се прилага и по отношение на тази държава членка.
 ---pagebreak--- 28.3.2019 г. BG Официален вестник на Европейския съюз L 87/7
 Задължения по сектори
 • Наемни/лизингови услуги без оператори — По отношение на самолети (стр. 95). Ограничението върху достъпа до пазара
 при начин на доставка 2 вече се прилага и по отношение на Естония, Литва, Унгария, Австрия, Словения, Финландия и
 Швеция, а ограничението върху достъпа до пазара при начин на доставка 3 вече се прилага и по отношение на Естония,
 Унгария и Австрия.
 • Услуги, свързани с производството (стр. 109 и 110). Задълженията, включени в списъка на задълженията на Латвия,
 Литва и Австрия, бяха оттеглени.
 • Образователни услуги (стр. 156): ограничение до „само частно финансирани услуги“. Това ограничение не беше
 включено в списъка на задълженията на Естония, Латвия, Литва, Унгария, Австрия, Словения (невключено само по
 отношение на образователните услуги за възрастни) и Словакия. Това ограничение вече се прилага и по отношение на
 тези държави членки. В случая на Словения това разширено прилагане се отнася само до образователните услуги за
 възрастни.
 • Банкови и други финансови услуги (с изключение на застраховане) (стр. 193, 213 и 217). Ограниченията върху достъпа
 до пазара, в които се посочва, че „регистрирането на специализирано мениджърско дружество се изисква за изпълнение
 на дейностите по управлението на дялови тръстове и инвестиционни дружества“ и че „само фирми с адрес на управление
 в Общността могат да действат като депозитари на активите на инвестиционни фондове“ както при начин на доставка 1,
 така и при начин на доставка 3, не бяха включени в списъка на задълженията на Чешката република по отношение на
 начин на доставка 3, на Естония (невключени нито в начин на доставка 1, нито в начин на доставка 3), Латвия — по
 отношение на начин на доставка 3, Литва — по отношение на начин на доставка 1, Унгария — по отношение на начин
 на доставка 3 и Словакия — по отношение на начин


text:
на доставка 3. Тези ограничения вече се прилагат и по отношение
 на тези държави членки.
 • Космически транспорт. Задължението, включено в списъка на задълженията на Австрия, беше оттеглено.
 • Въздушен транспорт — Отдаване под наем на самолети с екипаж (стр. 246). Две ограничения върху достъпа до пазара
 (едно при начини на доставка 1 и 2 и друго — при начин на доставка 3) са въведени за Полша.
 • Въздушен транспорт — Продажби и маркетинг (стр. 247 и 248). Списъкът на конкретните задължения на Естония не
 включваше ограничението на националното третиране на разпространяването чрез използване на система за компютърни
 резервации (СКР) на услуги, свързани с въздушния транспорт, предоставяни от СКР на дружеството майка.
 • Въздушен транспорт — Система за компютърни резервации (стр. 248). Списъкът на конкретните задължения на Унгария
 не включваше ограничението на националното третиране на задълженията на дружеството майка или други участващи
 превозвачи по отношение на СКР, контролирана от въздушни превозвачи от една или повече страни извън Общността.
 • Помощни услуги за всички видове транспорт — Услуги по товарообработване (стр. 259). Ограничение върху достъпа до
 пазара при начин на доставка 3 беше въведено за Естония, Латвия и Литва.
 Б) Изменения, нотифицирани с документ S/SECRET/9
 Хоризонтални задължения
 — Задължения на Кипър и Малта при начин на доставка 4 във връзка с националното третиране (стр. 25, 29 и 32 от
 S/SECRET/8). Тези задължения бяха оттеглени.
 Задължения по сектори
 • Компютърни и свързани с тях услуги: а) Консултантски услуги, свързани с инсталирането на хардуер (CPC 841)
 (стр. 82), б) Услуги по внедряване на програмно осигуряване (CPC 842) (стр. 83), в) Услуги по обработка на данни
 (CPC 843) (стр. 85), г) Услуги, свързани с бази данни (CPC 844) (стр. 86). Задълженията на Кипър при начин на
 доставка 4 (ВКТ, БП и ДУД) във връзка с националното третиране бяха оттеглени.
 • Научно-изследователски и развойни услуги — б) НИР услуги по обществените и хуманитарните науки (CPC 852)
 (стр. 89 и 90). Задълженията на Кипър при начин на доставка 4 (ВКТ, БП и ДУД) във връзка с националното
 третиране бяха оттеглени.
 ---pagebreak--- L 87/8 BG Официален вестник на Европейския съюз 28.3.2019 г.
 • Застрахователни и свързани с тях услуги — i) Пряко застраховане (включително съзастраховане): а) животозастраховане и
 б) различно от животозастраховане (стр. 211 и 212). Задълженията на Кипър при начин на доставка 4 (ВКТ, БП и ДУД)
 във връзка с националното третиране бяха оттеглени.
 • Банкови и други финансови услуги (без застраховане) — (x) д) прехвърляеми ценни книжа (стр. 223). Задълженията на
 Кипър при начин на доставка 4 (ВКТ, БП и ДУД) във връзка с националното третиране бяха оттеглени.
 • Хотелиерство, ресторантьорство и обществено хранене (CPC 641, 642 и 643) (стр. 232). Задълженията на Малта при
 начин на доставка 4 (ВКТ, БП и ДУД) във връзка с националното третиране бяха оттеглени.
 • Туристически агенции и туроператорски услуги (CPC 7471) (стр. 233 и 234). Задълженията на Малта при начин на
 доставка 4 (ВКТ, БП и ДУД) във връзка с националното третиране бяха оттеглени.
 • Морски транспортни услуги — с изключение на каботажен транспорт — а) Пътнически транспорт


text:
(CPC 7211); б)
 Товарен транспорт (CPC 7212) (стр.242). Задълженията на Малта при начин на доставка 4 (ВКТ, БП и ДУД) във връзка с
 националното третиране бяха оттеглени.
 ---pagebreak--- 28.3.2019 г. BG Официален вестник на Европейския съюз L 87/9
 ПРИЛОЖЕНИЕ II
 ОБЕЗЩЕТЕНИЕ ОТ СТРАНА НА ЕО
 • Хоризонтално ограничение на обществените услуги при начин на доставка 3
 — Бележка под линия относно обхвата, показваща, че това ограничение не се отнася до телекомуникациите, до
 компютърните услуги и до услугите, свързани с тях.
 • Хоризонтални ограничения на инвестициите при начин на доставка 3
 — Премахване на ограничението по отношение на националното третиране за AT при начин на доставка 3 за клоновете
 на чуждестранни акционерни дружества (Aktiengesellschaften) и дружества с ограничена отговорност (Gesellschaften
 mit beschränkter Haftung).
 • Начин на доставка 4 за вътрешнокорпоративни трансфери и бизнес посетители
 — Задължения, поети от CY и MT по отношение на достъпа до пазара и националното третиране при поети от тези
 държави хоризонтални задължения и задължения по сектори при начин на доставка 3.
 • Професионални услуги — Инженерни услуги (CPC 8672)
 — Задължения, поети от CY и MT по отношение на достъпа до пазара и националното третиране при начин на
 доставка 2
 — Задължения, поети от CY, CZ, MT и SK по отношение на достъпа до пазара при начин на доставка 3
 — Задължения, поети от CY и MT по отношение на националното третиране при начин на доставка 3
 — Премахване на ограниченията върху достъпа до пазара за PT при начин на доставка 3
 • Професионални услуги — Интегрирани инженерни услуги (CPC 8673):
 — Премахване на теста за икономическа потребност (ENT), прилаган по отношение на начин на доставка 4/ДУД от UK
 — Задължения, поети от SK по отношение на достъпа до пазара и националното третиране при начин на доставка 3
 • Професионални услуги — Градоустройствени и ландшафтни архитектурни услуги (CPC 8674):
 — Задължения, поети от CY, CZ, MT, PL, SI и SK по отношение на достъпа до пазара и националното третиране при
 начин на доставка 3.
 — Задължения, поети от HU по отношение на достъпа до пазара и националното третиране при ландшафтните
 архитектурни услуги при начин на доставка 2.
 • Компютърни и свързани с тях услуги —
 — Добавяне на обяснителна бележка под линия.
 — Задължения, поети от HU по отношение на достъпа до пазара и националното третиране съгласно начини на
 доставка 1, 2 и 3 за CPC 845 и 849
 — По-добри условия за ДУД/начин на доставка 4 от SE за компютърни и свързани с тях услуги при хоризонталните и
 новопоетите задължения на SE за ДУД/начин на доставка 4 за CPC 845 и 849.
 • Рекламни услуги (CPC 871):
 — Задължения, поети от CY, MT и PL по отношение на достъпа до пазара и националното третиране при начин на
 доставка 1
 ---pagebreak--- L 87/10 BG Официален вестник на Европейския съюз 28.3.2019 г.
 • Телекомуникационни услуги
 — Нови и подобрени задължения, поети от ЕО като цяло, предлагани в тяхното преразгледано предложение в рамките
 на Програмата за развитие от Доха.
 — Пояснение от FI, че нейните три хоризонтални ограничения


text:
при начин на доставка 3 — на юридическите лица по
 отношение на достъпа до пазара; на дъщерните дружества, клоновете, агенциите и представителствата по отношение
 на националното третиране; и на инвестициите по отношение на достъпа до пазара не се отнасят до сектора на
 телекомуникационните услуги.
 — Пояснителна бележка под линия, в която се посочва, че подсектори 2.C.h) до 2.C.m) от Секторния класификационен
 списък на услуги, съдържащ се в MTN,GNS/W/120 (услуги с добавена стойност), и подсектори 2.C.a) до 2.C.g) от
 този списък са включени тук. Подсектор 2.С.o от този списък също е включен тук, доколкото той попада в рамките
 на тази дефиниция. За целите на този списък на задълженията подсектор 2.C.n) от Секторния класификационен
 списък на услуги (онлайн обработка на информация и/или данни) е отразен в този списък на задълженията като 1.B
 (компютърни и свързани с тях услуги).
 • Финансови услуги (застраховане):
 — Отстраняване на част от ограниченията върху достъпа до пазара за SK при начин на доставка 3.
 • Финансови услуги (банкови услуги)
 — FI: Промяна в изискването за гражданство при начин на доставка 3 („Поне един от основателите, членовете на съвета
 на директорите, надзорния съвет и изпълнителният директор трябва да са постоянно пребиваващи в Европейската
 общност...“ вместо „Поне половината от основателите, членовете на съвета на директорите, надзорния съвет и
 делегатите, изпълнителният директор, пълномощникът и лицето, оправомощено да подписва от името на кредитната
 институция, трябва да са постоянно пребиваващи в Европейската общност...“).
 • Хотелиерство, ресторантьорство и обществено хранене
 — Нов (по-малко ограничителен) текст за теста за икономическа потребност (ENT) на ИТ при начин на доставка 3 за
 барове, кафенета и ресторанти, включително задължение за недискриминационното му естество.
 • Туристически агенции и туроператорски услуги
 — Премахване на теста за икономическа потребност (ENT), прилаган по отношение на начин на доставка 3 от CZ.
 • Фризьорски услуги
 — Задължения, поети от CZ, FI, HU и SK по отношение на достъпа до пазара и националното третиране при начини на
 доставка 2 и 3
 Използваните съкращения се използват за обозначаване на следните държави членки:
 AT Австрия
 BE Белгия
 CY Кипър
 CZ Чешка република
 DE Германия
 ---pagebreak--- 28.3.2019 г. BG Официален вестник на Европейския съюз L 87/11
 DK Дания
 EE Естония
 EL Гърция
 ES Испания
 FI Финландия
 FR Франция
 HU Унгария
 IE Ирландия
 IT Италия
 LT Литва
 LU Люксембург
 LV Латвия
 MT Малта
 NL Нидерландия
 PL Полша
 PT Португалия
 SE Швеция
 SI Словения
 SK Словашка република
 UK Обединеното кралство


text:
 Важна правна забележка
 |
 22002D0150
 Официален вестник n° L 019 , 23/01/2003 стр. 0023 - 0024 специално чешко издание глава 11 том 07 стр. 431 - 432 специално испанско издание глава 11 том 07 стр. 431 - 432 специално унгарско издание глава 11 том 07 стр. 431 - 432 специално литвийско издание глава 11 том 07 стр. 431 - 432 LV.ES глава 11 том 07 стр. 431 - 432 MT.ES глава 11 том 07 стр. 431 - 432 PL.ES глава 11 том 07 стр. 431 - 432 SK.ES глава 11 том 07 стр. 431 - 432 специално словенско издание глава 11 том 07 стр. 431 - 432
 Решение на Съвместния комитет на ЕИПNo 150/2002от 8 ноември 2002 годиназа изменение на приложение XXI (Статистика) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейско икономическо пространство, изменено с протокола за адаптиране на Споразумението за Европейско икономическо пространство, наричано по-нататък "Споразумението", и по-специално член 98 от него,като има предвид, че:(1) Приложение XXI към споразумението бе изменено с Решение No 110/2002 на Съвместния комитет на ЕИП от 12 юли 2002 г. [1].(2) Решение 98/715/EО на Комисията от 30 ноември 1998 г. като пояснение на приложение А към Регламент (ЕО) No 2223/96 на Съвета относно Европейската система от национални и регионални сметки в Общността по въпроса за принципите за измерване на цените и обемите [2] се включва в Споразумението,РЕШИ:Член 1След точка 19га (Регламент (EО) No 264/2000 на Комисията) от приложение XXI към споразумението се създава следната точка:"19гб. 398 D 0715: Решение 98/715/EО на Комисията от 30 ноември 1998 г. като пояснение на приложение А към Регламент (ЕО) No 2223/96 на Съвета относно Европейската система от национални и регионални сметки в Общността по въпроса за принципите за измерване на цените и обемите (ОВ L 340, 16.12.1998 г., стр. 33).За целите на настоящото споразумение разпоредбите на решението се четат със следната адаптация:Член 3 (класифициране на методите по продукти) се прилага за Исландия и Норвегия, считано от 1 януари 2006 г."Член 2Текстовете на Решение 98/715/EО на исландски и норвежки език, които предстои да бъдат публикувани в притурката за ЕИП към Официален вестник на Европейските общности, са автентични.Член 3Настоящото решение влиза в сила на 9 ноември 2002 г., при условие че са направени всички нотификации до Съвместния комитет на ЕИП [***] съгласно член 103, параграф 1 от споразумението.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 8 ноември 2002 година.За Съвместния комитет на ЕИППредседателKjartan Jóhannsson[1] ОВ L 298, 31.10.2002 г., стр. 35.[2] ОВ L 340, 16.12.1998 г., стр. 33.[***] Не са посочени конституционни изисквания.--------------------------------------------------


text:
 23.6.2015
 BG
 Официален вестник на Европейския съюз
 L 157/110
 РЕШЕНИЕ No 2/2014 НА СЪВЕТА ЗА АСОЦИИРАНЕ ЕС—УКРАЙНА
 от 15 декември 2014 година
 за създаването на два подкомитета [2015/978]
 СЪВЕТЪТ ЗА АСОЦИИРАНЕ ЕС—УКРАЙНА,
 като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (1) („Споразумението“), и по-специално член 466 от него,
 като има предвид, че:
 (1)
 Съгласно член 486 от Споразумението части от Споразумението се прилагат временно, считано от 1 ноември 2014 г.
 (2)
 Съгласно член 466, параграф 2 от Споразумението Съветът за асоцииране може да реши да създаде специален подкомитет или орган в конкретни области, необходими за изпълнението на Споразумението, за да го подпомагат при изпълнението на неговите задължения.
 (3)
 С цел да се даде възможност за провеждането на дискусии на експертно равнище в основните области, попадащи в обхвата на временното прилагане на Споразумението, следва да бъдат създадени два подкомитета.
 (4)
 При постигане на съгласие между страните следва да могат да бъдат променени както списъкът на подкомитетите, така и обхватът на отделните подкомитети,
 ПРИЕ НАСТОЯЩОТО РЕШЕНИЕ:
 Член 1
 С настоящото се създават подкомитетите, посочени в приложението.
 Член 2
 Процедурният правилник на подкомитетите, посочени в приложението, се урежда от член 16 от процедурния правилник на Комитета за асоцииране и на подкомитетите, приет с Решение No 1/2014 на Съвета за асоцииране ЕС—Украйна.
 Член 3
 При постигане на съгласие между страните могат да бъдат изменени списъкът на подкомитетите, посочени в приложението, и обхватът на отделните подкомитети, посочени в приложението.
 Член 4
 Настоящото решение влиза в сила от датата на приемането му.
 Съставено в Брюксел на 15 декември 2014 година.
 За Съвета за асоцииране
 Председател
 F. MOGHERINI
 (1) ОВ L 161, 29.5.2014 г., стр. 3.
 ПРИЛОЖЕНИЕ
 СПИСЪК НА ПОДКОМИТЕТИТЕ
 1)
 Подкомитет по свобода, сигурност и правосъдие
 2)
 Подкомитет по икономическо сътрудничество и сътрудничество в други сектори


text:
 22.10.2009
 BG
 Официален вестник на Европейския съюз
 L 277/34
 РЕШЕНИЕ НА СЪВМЕСТНИЯ КОМИТЕТ НА ЕИП
 No 82/2009
 от 3 юли 2009 година
 за изменение на приложение VI (Социално осигуряване) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение VI към Споразумението бе изменено с Решение на Съвместния комитет на ЕИП No 10/2009 от 5 февруари 2009 г (1).
 (2)
 Регламент (ЕО) No 120/2009 на Комисията от 9 февруари 2009 г. за изменение на Регламент (ЕИО) No 574/72 на Съвета за определяне на реда за прилагане на Регламент (ЕИО) No 1408/71 за прилагане на схеми за социална сигурност на заети лица, самостоятелно заети лица и членове на техните семейства, които се движат в рамките на Общността (2) следва да бъде включен в Споразумението,
 РЕШИ:
 Член 1
 В точка 2 (Регламент (ЕИО) No 574/72 на Съвета) от приложение VI към Споразумението се добавя следното тире:
 „—
 32009 R 0120: Регламент (ЕО) No 120/2009 на Комисията от 9 февруари 2009 г. (ОВ L 39, 10.2.2009 г., стр. 29).“
 Член 2
 Текстовете на Регламент (ЕО) No 120/2009 на исландски и норвежки език, които предстои да бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 4 юли 2009 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 3 юли 2009 година.
 За Съвместния комитет на ЕИП
 Председател
 Oda Helen SLETNES
 (1) ОВ L 73, 19.3.2009 г., стр. 45.
 (2) ОВ L 39, 10.2.2009 г., стр. 29.
 (3) Без отбелязани конституционни изисквания.


text:
 Важна правна забележка
 |
 21983A0312(01)
 Официален вестник n° L 067 , 12/03/1983 стр. 0003 - 0018 специално финландско издание: глава 11 том 10 стр. 0162 специално шведско издание: глава 11 том 10 стр. 0162 специално испанско издание: глава 15 том 4 стр. 0115 специално португалско издание глава 15 том 4 стр. 0115 специално чешко издание глава 11 том 15 стр. 101 - 124 специално испанско издание глава 11 том 15 стр. 101 - 124 специално унгарско издание глава 11 том 15 стр. 101 - 124 специално литвийско издание глава 11 том 15 стр. 101 - 124 LV.ES глава 11 том 15 стр. 101 - 124 MT.ES глава 11 том 15 стр. 101 - 124 PL.ES глава 11 том 15 стр. 101 - 124 SK.ES глава 11 том 15 стр. 101 - 124 специално словенско издание глава 11 том 15 стр. 101 - 124
 19800517Протоколза опазване на средиземно море от замърсяване от наземни източнициДОГОВАРЯЩИТЕ СЕ СТРАНИ ПО НАСТОЯЩИЯ ПРОТОКОЛ,КАТО СТРАНИ по Конвенцията за опазване на Средиземно море от замърсяване, приета на 16 февруари 1976 г. в Барселона,В ЖЕЛАНИЕТО СИ да изпълнят разпоредбите на член 4, параграф 2 и на членове 8 и 15 от гореупоменатата конвенция,КАТО ОТБЕЛЯЗВАТ бързото нарастване на човешките дейности в района на Средиземно море, и по-специално в сферите на индустриализацията и урбанизацията, както и сезонното увеличаване на крайбрежното население в резултат на туризма,КАТО ПРИЗНАВАТ опасността от замърсяване от наземни източници, заплашваща морската среда и здравето на хората, и сериозните проблеми, произтичащи от това за много крайбрежни води и речни устия в Средиземно море, главно в резултат на изхвърлянето на необработени, недостатъчно обработени или неправилно изхвърляни домакински или промишлени отпадъци,КАТО ПРИЗНАВАТ различните нива на развитие между крайбрежните държави и като отчитат икономическите и социални императиви на развиващите се страни,РЕШЕНИ в тясно сътрудничество да предприемат необходимите мерки за опазване на Средиземно море от замърсяване от наземни източници,СЕ ДОГОВОРИХА ЗА СЛЕДНОТО:Член 1Договарящите се страни по настоящия протокол (наричани по-долу "страните") вземат необходимите мерки за предотвратяване, намаляване, борба с и контрол върху замърсяването на Средиземно море, причинено от отпадъчните води от реките, крайбрежните предприятия, отводните канали или от всякакви други наземни източници, разположени на техните територии.Член 2По смисъла на настоящия протокол:а) "Конвенцията" означава Конвенцията за опазване на Средиземно море от замърсяване, приета на 16 февруари 1976 г. в Барселона;б) "организация" означава органът, посочен в член 13 от Конвенцията;в) "граница на пресните води" означава мястото във водното течение, където при нисък прилив и в период на малък отток на пресните води има значително увеличаване на солеността в резултат на присъствието на морска вода.Член 3Зоната, в която се прилага настоящия протокол (наричана по-долу "зоната на Протокола") е следната:а) зоната на Средиземно море, както е определена в член 1 от Конвенцията;б) водите отвъд базовата линия, която служи за измерване на ширината на териториално море и която се простира, в случая на водното течение, до границата на пресните води;в) солените блата, свързани с морето.Член 41. Настоящият протокол се прилага по отношение на:а) замърсяващи изливи, които достигат до зоната на Протокола, изхвърляни от наземни източници в


text: рамките на териториите на страните, по-специално:- пряко от отводни канали в морето, или чрез изхвърляне на брега,- непряко чрез реките, каналите и другите водни течения, включително подземни водни течения или чрез оттичащи се води;б) замърсители от наземни източници, които се пренасят от атмосферата, при условия, които трябва да се определят в допълнително приложение към настоящия протокол и да се приемат от страните в съответствие с разпоредбите на член 17 от Конвенцията.2. Настоящият протокол се прилага също така и по отношение на замърсяващите изхвърляния от неподвижни изкуствено създадени конструкции, разположени в морето, които попадат под юрисдикцията на една от страните, и които се използват за цели, различни от изследването и експлоатацията на минерални ресурси в континенталния шелф, на морското дъно и неговия подпочвен слой.Член 51. Страните поемат задължението да премахнат замърсяването от наземни източници в областта на Протокола, което се причинява от веществата, изброени в Приложение I към настоящия протокол.2. За тази цел те разработват и прилагат, съвместно или поотделно, в зависимост от случая, необходимите програми и мерки.3. Тези програми и мерки включват, по-специално, общи норми на емисиите и норми за употреба.4. Нормите и графиците за изпълнение на програмите и мерките, които имат за цел премахване на замърсяването от наземни източници, се определят от страните и се преразглеждат периодично, ако е необходимо на всеки две години, по отношение на всяко вещество, посочено в Приложение I, в съответствие с разпоредбите на член 15 от настоящия протокол.Член 61. Страните стриктно ограничават замърсяването от наземни източници в зоната на Протокола, дължащо се на вещества или източници, посочени в Приложение II към настоящия протокол.2. За тази цел те разработват и прилагат, съвместно или поотделно, в зависимост от случая, необходимите програми и мерки.3. Изхвърлянията са стриктно подчинени на издаването от страна на компетентните национални власти на разрешително, което надлежно отчита разпоредбите на Приложение III към настоящия протокол.Член 71. Страните постепенно формулират и приемат, в сътрудничество с компетентните международни организации, общи насоки и, когато е уместно, норми и критерии, които се отнасят, по-специално до:а) дължината, дълбочината и разположението на тръбите на крайбрежните отводни канали, като вземат предвид по-специално методите за предварителна обработка на отпадъчни води;б) специалните изисквания за отпадъчните води, които изискват отделно обработване;в) качеството на морската вода, използвана за специфични цели и необходима за защита на здравето на човека, на живите ресурси и на екосистемите;г) контрола и постепенната замяна на продукти, инсталации и промишлени и други процеси, които причиняват значително замърсяване на морската среда;д) специфични изисквания относно количествата на изпусканите вещества, посочени в Приложения I и II, тяхната концентрация в отпадъчните води и методите за тяхното изхвърляне.2. Без да се накърняват разпоредбите на член 5 от настоящия протокол, такива общи насоки, норми или критерии отчитат местните екологични, географски и физически характеристики, икономическия капацитет на страните и тяхната потребност от развитие, нивото на съществуващото замърсяване, както и действителния абсорбционен капацитет на морската среда.3. Програмите и мерките, упоменати в членове 5 и 6, се приемат, като се вземе предвид, с оглед на постепенното им изпълнение, капацитета за приспособяване и за преустройване на съществуващите инсталации, икономическия капацитет на страните,


text: както и тяхната потребност от развитие.Член 8В рамките на разпоредбите и на програмите за мониторинг, предвидени в член 10 от Конвенцията, и ако е необходимо в сътрудничество с компетентните международни организации, страните извършват, на възможно най-ранната дата, дейности по мониторинг с цел:а) систематично да оценяват, доколкото е възможно, нивата на замърсяване покрай техните брегове, и по-специално що се отнася до веществата или източниците, посочени в Приложения I и II, както и периодично да предоставят информация в тази връзка;б) да оценят влиянието на мерките, взети съгласно настоящия протокол, за намаляване на замърсяването на морската среда.Член 9В съответствие с член 11 от Конвенцията, страните си сътрудничат, доколкото е възможно, в научната и технологичната области, във връзка със замърсяването от наземни източници, по-специално що се отнася до изследванията на начините, пътищата и ефекта от замърсителите, както и с разработването на нови методи за тяхното обработване, намаляване или премахване. За тази цел страните се стремят, по-специално към:а) обмен на научно-техническа информация;б) координиране на техните изследователски програми.Член 101. Страните си сътрудничат, пряко или със съдействието на компетентните регионални или други международни организации или на двустранна основа, с цел да формулират и, доколкото е възможно, да изпълняват програми за подпомагане на развиващите се страни, по-специално в областта на науката, образованието и технологията, с оглед предотвратяване на замърсяването от наземни източници и неговото вредно въздействие върху морската среда.2. Техническото подпомагане може да включва, по-специално, обучението на научно-технически персонал, както и придобиването, използването и производството в тези страни на подходящо оборудване при изгодни условия, които трябва да се договорят между заинтересованите страни.Член 111. Ако изхвърлянията от водни течения, които преминава през териториите на две или повече страни или представлява граница между тях, има вероятност да причини замърсяване на морската среда в зоната на Протокола, въпросните страни, като зачитат разпоредбите на настоящия протокол, до степента до която всяко от тях е засегната "са приканени да си сътрудничат с оглед да осигурят цялостното им прилагане."2. Дадена страна не е отговорна за замърсяване, което произхожда от територията на държава, която не е договаряща се страна. Въпреки това, тази страна се стреми да си сътрудничи с въпросната трета държава, за да направи възможно пълното прилагане на Протокола.Член 121. Като се взема предвид параграф 1 от член 22 от Конвенцията, когато има вероятност интересите на една или повече страни да бъдат пряко засегнати от наземно замърсяване, произхождащо от територията на друга от страните, съответните страни предприемат, по искане на една или повече от тях, да започнат консултации с цел намирането на задоволително решение.2. По искане на която и да е заинтересована страна, въпросът се включва в дневния ред на следващата среща на страните, която се провежда в съответствие с член 14 от настоящия протокол; срещата може да излезе с препоръки с цел постигане на задоволително решение.Член 131. Страните се информират взаимно, чрез Организацията, за мерките, които са взети, за постигнатите резултати и, ако е необходимо, за евентуалните трудности, с които са се сблъскали в процеса на прилагане на настоящия протокол. Процедурите за събиране и изпращане на такава информация се определят по време на


text: срещите на страните.2. Такава информация включва inter alia:а) статистически данни за разрешителните, предоставени в съответствие с член 6 от настоящия протокол;б) данни в резултат от мониторинга, предвиден в член 8 от настоящия протокол;в) количествата замърсители, изхвърлени от техните територии;г) мерките, предприети в съответствие с членове 5 и 6 от настоящия протокол.Член 141. Обичайните срещи на страните се провеждат в съответствие с обичайните срещи на договарящите се страни по Конвенцията, които се провеждат по силата на член 14 от Конвенцията. Страните могат също така да провеждат извънредни срещи в съответствие с член 14 от Конвенцията.2. Срещите на страните по настоящия протокол имат следните цели inter alia:а) да правят преглед на изпълнението на настоящия протокол и да обсъждат ефективността на приетите мерки и целесъобразността на други мерки, по-специално под формата на приложения;б) да преразглеждат и изменят всяко приложение към настоящия протокол, когато е уместно;в) да съставят и приемат програми и мерки в съответствие с членове 5, 6 и 15 от настоящия протокол;г) да приемат, в съответствие с член 7 от настоящия протокол, общи насоки, норми и критерии под каквато и да е форма, за която е взето решение от страните;д) да правят препоръки в съответствие с параграф 2 от член 12 от настоящия протокол;е) да разглеждат информацията, предоставена им от страните съгласно член 13 от настоящия протокол;ж) да изпълняват такива функции, каквито са необходими за прилагането на настоящия протокол.Член 151. На своите срещи страните приемат с мнозинство от две трети програмите и мерките за намаляването или премахването на замър сяването от наземни източници, съгласно разпоредбите на членове 5 и 6 от настоящия протокол.2. Страните, които не са в състояние да приемат програма или мерки, информират по време на срещата страните за действието, което възнамеряват да предприемат по отношение на програмата или мерките; подразбира се, че тези страни могат по всяко време да дадат съгласието си за изпълнението на програмата или на мерките, които са приети на срещата.Член 161. Разпоредбите на Конвенцията, които се отнасят до който и да е протокол, се прилагат и по отношение на настоящия протокол.2. Процедурният правилник и финансовите правила, приети в съответствие с член 18 от Конвенцията, се прилагат и по отношение на настоящия протокол, освен ако страните по Протокола не решат друго.3. Настоящият протокол е открит за подписване в Атина от 17 май 1980 г. до 16 юни 1980 г. и в Мадрид от 17 юни 1980 г. до 16 май 1981 г. за всяка страна, която е поканена на конференцията на упълномощените представители на крайбрежните държави от средиземноморския регион за опазване на Средиземно море от замърсяване от наземни източници, състояла се в Атина от 12 до 17 май 1980 г. Протоколът е открит също така до същите дати за подписване от Европейската икономическа общност и от всяка сходна регионална икономическа групировка, най-малко един член на която е крайбрежна държава в района на Средиземно море, и която упражнява компетенции в областите, обхванати от настоящия протокол.4. Настоящият протокол подлежи на ратифициране, приемане или утвърждаване. Документите за ратификация, приемане или утвърждаване се депозират при правителството на Испания, което изпълнява


text: функциите на депозитар.5. От 17 май 1981 г. настоящият протокол е открит за присъединяване от държавите, посочени в параграф 3 по-горе, от Европейската икономическа общност и от всяка групировка, посочена в този параграф.6. Настоящият протокол влиза в сила на тридесетия ден след датата на депозиране най-малко на шест документа за ратификация, приемане, утвърждаване или присъединяване към Протокола от страните, упоменати в параграф 3 от настоящия член.В ДОКАЗАТЕЛСТВО ЗА КОЕТО, долуподписаните упълномощени представители поставят подписите си под настоящия протокол.Съставено в Атина на седемнадесети май хиляда деветстотин и седемдесета година в един-единствен екземпляр на английски, арабски, испански и френски език, като текстовете на всеки един от тези езици са еднакво автентични.--------------------------------------------------19800517ПРИЛОЖЕНИЕ IА. Следните вещества, семейства и групи вещества са изброени, не по приоритет, за целите на член 5 от настоящия протокол. Те са подбрани преди всичко въз основа на следните характеристики:- токсичност,- устойчивост,- бионатрупване.1. Органохалогенни съединения и вещества, които могат да образуват такива съединения в морската среда [1].2. Органофосфорни съединения и вещества, които могат да образуват такива съединения в морската среда [1].3. Органокалаени съединения и вещества, които могат да образуват такива съединения в морската среда [1].4. Живак и живачни съединения.5. Кадмий и кадмиеви съединения.6. Употребявани смазочни масла.7. Устойчиви синтетични материали, които могат да се задържат на повърхността, да потънат или да останат суспендирани, което може да попречи на законното използване на морето.8. Вещества, притежаващи канцерогенни, тератогенни и мутагенни свойства във или посредством морската среда.9. Радиоактивни вещества, включително радиоактивни отпадъци, в случаите когато тяхното изхвърляне не отговаря на принципите на радиационна защита съгласно определенията на компетентните международни организации, с оглед опазването на морската среда.Б. Настоящото приложение не се отнася до изхвърлянето на вещества, които съдържат веществата, посочени в раздел А, под пределните норми, определени съвместно от страните.[1] С изключение на веществата, които са биологически безвредни, или които се превръщат бързо в биологически безвредни вещества.--------------------------------------------------19800517ПРИЛОЖЕНИЕ IIА. Следните вещества, семейства и групи от вещества или източници на замърсяване, които са изброени, не по приоритет, за целите на член 6 от Протокола, са избрани предимно на базата на критериите, използвани в Приложение I, с отчитане на факта, че те са общо взето по-малко вредни, или че по-лесно се обезвреждат по естествен път, поради което тяхното влияние върху крайбрежните области е по-ограничено.1. Следните елементи и техните съединения:1. цинк2. мед3. никел4. хром5. олово6. селен7. арсен8. антимон9. молибден10. титан11. калай12. барий13. берилий14. бор15. уран16. ванадий17. кобалт18. талий19. телур20. сребро2. Биоциди и техните производни, които не са упоменати в приложение I.3. Органосиликонови съединения и вещества, които могат да образуват такива съединения в морската среда, с изключение на веществата, които са биологически безвредни, или които се превръщат бързо в биологически безвредни вещества.4. Сурови масла и въглеводороди от всякакъв произход.5. Цианиди и флуориди.6. Детергенти и други повърхностно активни вещества, които не са биоразграждащи се.7. Неорганични съединения на фосфора и елементарен фосфор.8. Патогенни микроорганизми.9. Топлинно замърсяване.10. Вещества, които имат вредно влияние върху вкусовите качества и/или върху миризмата на продуктите, предназначени за консумация от човека, и които са произведени от морската среда, както и съединения, които биха могли да предизвикат наличието на такива вещества


text: в морската среда.11. Вещества, които имат пряко или непряко отрицателно влияние върху съдържанието на кислород в морската среда, особено вещества, които могат да причинят еутрофикация.12. Киселинни или алкални съединения в такава смес и в такова количество, каквито могат да нанесат вреда на морската вода.13. Вещества, които въпреки че нямат токсичен характер могат да нанесат вреда на морската среда или да попречат на законното използване на морето поради количествата, в които се отделят в морската среда.Б. Контролът и строгото спазване на отделянето на веществата, изброени в раздел А по-горе, се осъществяват в съответствие с разпоредбите на Приложение III.--------------------------------------------------19800517ПРИЛОЖЕНИЕ IIIВъв връзка с издаването на разрешително за изхвърляне на отпадъци, съдържащи вещества, посочени в Приложение II или в раздел Б на Приложение I към настоящия протокол, следва да се обърне специално внимание на следните фактори, в зависимост от конкретния случай:А. Характеристики и състав на отпадъците1. Вид и размери на източника на отпадъците (например промишлен процес).2. Тип на отпадъците (произход, среден състав).3. Форма на отпадъците (твърди, течни, утаечни, суспендирани).4. Общо количество (например годишен обем на изхвърляните отпадъци).5. Схема на изхвърляне (непрекъснато, с прекъсвания, променливо в зависимост от годишния сезон, и др.).6. Концентрации на основните съставки на веществата, посочени в приложение I, и на веществата, посочени в Приложение II, както и на други вещества, ако е необходимо.7 Физически, химически и биохимически свойства на отпадъците.Б. Характеристики на съставките на отпадъците, що се отнася до тяхната вредност1. Устойчивост (физическа, химическа, биологична) в морската среда.2. Токсичност и други вредни влияния.3. Натрупване в биологичен материал или като утайка.4. Биохимична трансформация, при която се отделят вредни съставки.5. Вредно влияние върху съдържанието на кислород и кислородното равновесие.6. Податливост на физически, химически и биохимични промени и взаимодействие във водната среда с други вещества, намиращи се във водата, което може да доведе до вредни биологични или други последствия по отношение на който е да е вид употреба, посочен в раздел Д по-долу.В. Характеристики на мястото, на което се изхвърлят отпадъците и на приемащата морска среда1. Хидрографски, метеорологически, геологични и топографски характеристики на крайбрежния район.2. Местонахождение и тип на отпадъците (валежи, канализация, заустване и др.) и връзката между местонахождението и други райони (например места за отдих, развъдници, рибарници, риболовни райони, райони с мекотели и ракообразни) и с други места за изхвърляне на отпадъци.3. Начално разреждане на мястото на изпускането на отпадъците в морската среда.4. Дисперсионни характеристики, например влияние на водни течения, приливи и отливи и влияние на вятъра върху хоризонталното пренасяне и вертикалното смесване.5. Характеристики на приемащата водна среда по отношение на физическите, химически, биологични и екологични условия в района на изпускане на отпадъците.6. Капацитет на приемащата водна среда за поемане на емитираните отпадъци без нежелателни странични влияния.Г. Наличие на технологии за обработване на отпадъцитеМетодите за намаляване на отпадъците и изхвърлянето на промишлени отпадъчни течности, а също така на канални води от домакинствата, се избират в зависимост от наличността и възможностите за използване на:а) алтернативни процеси за обработване;б) повторна употреба или методи за елиминиране;в) възможност за пласиране върху земята;г) подходящи нискоотпадъчни технологии.Д. Потенциално увреждане на морските екосистеми и на използването на морската вода1. Влияние


text:
 3.9.2015
 BG
 Официален вестник на Европейския съюз
 L 230/14
 РЕШЕНИЕ НА СЪВМЕСТНИЯ КОМИТЕТ НА ЕИП
 No 216/2014
 от 24 октомври 2014 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2015/1440]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Делегиран регламент (ЕС) No 1155/2013 на Комисията от 21 август 2013 г. за изменение на Регламент (ЕС) No 1169/2011 на Европейския парламент и на Съвета за предоставянето на информация за храните на потребителите по отношение на информацията за отсъствието или намаленото съдържание на глутен в храните (1) следва да бъде включен в Споразумението за ЕИП.
 (2)
 Настоящото решение се отнася до законодателството в областта на хранителните продукти. Законодателството в областта на хранителните продукти не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в уводната част на глава XII от приложение II към Споразумението за ЕИП. Следователно настоящото решение не се прилага по отношение на Лихтенщайн.
 (3)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Към глава XII, точка 86 (Регламент (ЕС) No 1169/2011 на Европейския парламент и на Съвета) от приложение II към Споразумението за ЕИП се добавя следното:
 „, изменен със:
 —
 32013 R 1155: Делегиран регламент (ЕС) No 1155/2013 на Комисията от 21 август 2013 г. (ОВ L 306, 16.11.2013 г., стр. 7.“
 Член 2
 Текстовете на Делегиран регламент (ЕС) No 1155/2013 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 1 ноември 2014 г., при условие че всички нотификации, предвидени в член 103, параграф 1 от Споразумението за ЕИП, са внесени в Съвместния комитет на ЕИП (2), или на датата, на която влиза в сила Решение на Съвместния комитет No 214/2014 от 24 октомври 2014 г. (3), ако тази дата е по-късна.
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 24 октомври 2014 година.
 За Съвместния комитет на ЕИП
 Председател
 Kurt JÄGER
 (1) ОВ L 306, 16.11.2013 г., стр. 7.
 (2) Без отбелязани конституционни изисквания.
 (3) Вж. страница 10 от настоящия брой на Официален вестник


text:
 Важна правна забележка
 |
 22002D0132
 Официален вестник n° L 336 , 12/12/2002 стр. 0032 - 0032 специално чешко издание глава 11 том 07 стр. 399 - 399 специално испанско издание глава 11 том 07 стр. 399 - 399 специално унгарско издание глава 11 том 07 стр. 399 - 399 специално литвийско издание глава 11 том 07 стр. 399 - 399 LV.ES глава 11 том 07 стр. 399 - 399 MT.ES глава 11 том 07 стр. 399 - 399 PL.ES глава 11 том 07 стр. 399 - 399 SK.ES глава 11 том 07 стр. 399 - 399 специално словенско издание глава 11 том 07 стр. 399 - 399
 Решение на Съвместния комитет на ЕИПNo 132/2002от 27 септември 2002 годиназа изменение на приложение XIII (Транспорт) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение XIII към споразумението беше изменено с Решение No 106/2002 на Съвместния комитет на ЕИП от 12 юли 2002 г. [1].(2) Регламент (EО) No 417/2002 на Европейския парламент и на Съвета от 18 февруари 2002 г. относно ускореното въвеждане на изисквания за двукорпусни или еквивалентни конструкции за еднокорпусни петролни танкери и за отмяна на Регламент (ЕО) No 2978/94 на Съвета [2] трябва да бъде включен в споразумението,РЕШИ:Член 1Приложение XIII към споразумението се изменя, както следва:1. След точка 56л (Директива 2002/6/EО на Европейския парламент и на Съвета) се вмъква следната точка:"56м. 32002 R 0417: Регламент (EО) No 417/2002 на Европейския парламент и на Съвета от 18 февруари 2002 г. относно ускореното въвеждане на изисквания за двукорпусни или еквивалентни конструкции за еднокорпусни петролни танкери и за отмяна на Регламент (ЕО) No 2978/94 на Съвета (ОВ L 64, 7.3.2002 г., стр. 1)."2. Точка 55в (Регламент (EО) No 2978/94 на Съвета) се заличава, считано от 31 декември 2007 г.Член 2Текстовете на Регламент (EО) No 417/2002 на исландски и норвежки език, които предстои да бъдат публикувани в притурката за ЕИП към Официален вестник на Европейските общности, са автентични.Член 3Настоящото решение влиза в сила на 28 септември 2002 г., при условие че всички нотификации до Съвместния комитет на ЕИП [***] съгласно член 103, параграф 1 от споразумението са направени.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 27 септември 2002 година.За Съвместния комитет на ЕИППредседателGunnar Snorri Gunnarsson[1] ОВ L 298, 31.10.2002 г., стр. 27.[2] ОВ L 64, 7.3.2002 г., стр. 1.[***] Няма посочени конституционни изисквания.--------------------------------------------------


text:
 26.6.2008
 BG
 Официален вестник на Европейския съюз
 L 165/11
 Единствено оригиналните текстове на UN/ECE имат правно действие по международното публично право. Състоянието и датата на влизане в сила на това правило следва да се проверят в актуалната версия на документа на UN/ECE за състоянието TRANS/WP.29/343/Rev.X, публикуван в интернет на адрес: http://www.unece.org/trans/main/wp29/wp29wgs/wp29gen/wp29fdocstts.html
 Правило No 12 на Икономическата комисия за Европа на Организацията на обединените нации (ИКЕ на ООН) — Единни разпоредби относно одобряването на моторни превозни средства по отношение на защитата на водача от кормилния механизъм в случай на удар
 Включващo всички текстове в сила до:
 Притурка 3 към серия от изменения 03 – дата на влизане в сила: 23 март 2000 г.
 1. ОБХВАТ
 1.1. Настоящото правило се прилага за поведението на кормилния механизъм на моторните превозни средства от категория М1 и на превозните средства от категория N1 с максимално допустима маса под 1 500 kg по отношение на защитата на водача при челен удар.
 1.2. По искане на производителя превозни средства от категории, различни от споменатите в точка 1.1., могат да бъдат одобрени по реда на настоящото правило.
 2. ОПРЕДЕЛЕНИЯ
 По смисъла на настоящото правило:
 2.1.
 „Одобряване на превозно средство“ е одобряването на тип превозно средство по отношение на защитата на водача от кормилния механизъм в случай на удар.
 2.2.
 „Тип превозно средство“ са моторните превозни средства, между които няма различия по отношение на следните съществени характеристики:
 2.2.1.
 Превозни средства, задвижвани с двигател с вътрешно горене:
 2.2.1.1
 структура, размери, форма и материал на частта на превозното средство, разположена пред кормилното управление;
 2.2.1.2.
 маса на превозното средство в оборудвано състояние, определена в точка 2.18. по-долу;
 2.2.2.
 Превозни средства, задвижвани с електрически двигател:
 2.2.2.1.
 размери, маса, структура на превозното средство, форма и материал, разположение на компонентите в системата за задвижване, местоположение на акумулаторната батерия или на части от акумулаторната батерия за задвижване.
 2.2.2.2.
 маса на превозното средство в оборудвано състояние, определена в точка 2.18. по-долу.
 2.3.
 „Одобряване на кормилното управление“ е одобряването на тип кормилно управление по отношение на защитата на водача от кормилния механизъм в случай на удар.
 2.4.
 „Тип кормилно управление“ са категории кормилно управление, между които няма различия по отношение на следните съществени характеристики:
 2.4.1.
 структура, размери, форма и материал;
 2.5.
 „Кормилно управление“ е кормилно устройство, обикновено волан за управление, което се задейства от водача.
 2.6.
 „Универсално кормилно управление“ е кормилно управление, което може да се монтира в повече от един одобрен тип превозно средство, когато разликите в закрепването на кормилното управление към кормилната колона не нарушават поведението на кормилното управление при удар.
 2.7.
 „Въздушна възглавница“ е еластична възглавница, предназначена за пълнене с газ под налягане, която:
 2.7.1.
 е проектирана да предпазва водача на превозното средство при удар в кормилното управление;
 2.7.2.
 се изпълва с газ от устройство, което се задейства в случай на удар на превозното средство.
 2.8.
 „Венец на кормилното управление“, при наличие на волан, е квазитороидалният външен пръстен, който водачът държи с ръце, докато управлява.
 2.9.
 „Спица“ е прът, свързващ венеца на кормилното управление с главината.
 2.10.
 „Главина“ е частта на кормилното управление, обикновено


text:
разположена в центъра, която:
 2.10.1.
 свързва кормилното управление с кормилния вал;
 2.10.2.
 предава въртящия момент от кормилното управление на кормилния вал.
 2.11.
 „Център на главината на кормилното управление“ е точката от повърхността на главината, която лежи на оста на кормилния вал.
 2.12.
 „Равнина на кормилното управление“, при наличие на волан, е плоската повърхност, която разделя венеца на кормилното управление на две равни части към водача и към предната част на превозното средство.
 2.13.
 „Кормилен вал“ е компонентът, който предава на вала на кормилната кутия въртящия момент, приложен върху кормилното управление.
 2.14.
 „Кормилна колона“ е корпусът, обхващащ кормилния вал.
 2.15.
 „Кормилен механизъм“ е съвкупността, включваща кормилното управление, кормилната колона, скрепителните елементи, кормилния вал, кормилната кутия, както и всички други компоненти, проектирани за поглъщане на енергията в случай на удар в кормилното управление.
 2.16.
 „Отделение за пътници“ е пространството за разполагане на пътниците, ограничено между покрива, пода, страничните стени, вратите, външните стъкла, предната преграда и равнината на опората зад гърба на задната седалка, и заедно с, ако има такива, дяловете на нишите, които съдържат отделните блокове на акумулаторната батерия за задвижване на електрическото превозно средство.
 2.17.
 „Ударна глава“ е твърдо полусферично тяло с диаметър 165 mm в съответствие с точка 3. от приложение 5 към настоящото правило.
 2.18.
 „Маса на превозното средство в оборудвано състояние“ е масата на превозното средство без водач, пътници и товар, но комплектувано с гориво, охлаждаща течност, смазочно масло, инструменти и резервно колело, ако са предвидени като стандартно оборудване от производителя на превозното средство, като и нишата(ите), които съдържат отделните блокове на акумулаторната батерия за задвижване на електрическото превозно средство.
 2.19.
 „Отделен блок“ е най-малката съставна част на източника на електрическа енергия за задвижване.
 2.20.
 „Акумулаторна батерия за задвижване“ е комплектът блокове, от които се състои източникът на електрическа енергия.
 2.21.
 „Платформа на акумулаторната батерия за задвижване“ е платформата, която съдържа един или повече отделни блокове. Превозното средство може да не съдържа платформа или да съдържа една или повече платформи.
 3. ЗАЯВЛЕНИЕ ЗА ОДОБРЯВАНЕ
 3.1. Тип превозно средство
 3.1.1. Заявлението за одобряване на тип превозно средство по отношение на защитата на водача от кормилния механизъм в случай на удар се подава от производителя на превозното средство или от негов надлежно упълномощен представител.
 3.1.2. То се придружава от посочените по-долу документи в три екземпляра и от следните данни:
 3.1.2.1.
 подробно описание на типа превозно средство по отношение на структурата, размерите, формата и материала на частта от превозното средство, разположена пред кормилното управление;
 3.1.2.2.
 чертежи на кормилния механизъм и на неговото закрепване към шасито и каросерията на превозното средство в подходящ мащаб и достатъчно подробни;
 3.1.2.3.
 техническо описание на този механизъм;
 3.1.2.4.
 маса на превозното средство в работно състояние;
 3.1.2.5.
 доказателство, че кормилното управление, според случая, е одобрено в съответствие с точка 5.2. от правилото.
 3.1.2.6.
 доказателство, че кормилният механизъм е съобразен с техническите изискванията в точка 5.2.2. от Правило No 49, серия от изменения 01, ако заявлението за одобряване е подадено от заявителя съгласно точка 5.1.2. по-долу.
 3.1.2.7.
 доказателство, че кормилното управление е в съответствие с техническите изисквания в


text:
точки 5.2.1.4. и 5.2.1.5. от Правило No 49, серия от изменения 01, ако заявлението за одобряване е подадено от заявителя съгласно точка 5.1.2. по-долу.
 3.1.3. На техническата служба, отговаряща за изпитванията за одобрение, трябва да се предостави следното:
 3.1.3.1.
 превозно средство, представително за одобрявания тип превозно средство, за посоченото в точка 5.1. по-долу изпитване;
 3.1.3.2.
 по усмотрение на производителя и със съгласието на техническата служба – второ превозно средство или частите на превозното средство, които той счита като съществени за изпитванията, посочени в точки 5.2. и 5.3. по-долу.
 3.1.3.3.
 Преди издаване на типовото одобрение компетентният орган трябва да удостовери наличието на задоволителни мерки, осигуряващи ефективни проверки за съответствие на производството.
 3.2. Тип кормилно управление
 3.2.1. Заявлението за одобряване на тип кормилно управление по отношение на защитата на водача от кормилния механизъм в случай на удар се подава от производителя на кормилното управление или от негов надлежно упълномощен представител.
 3.2.2. То се придружава от посочените по-долу документи в три екземпляра и от следните данни:
 3.2.2.1.
 подробно описание на типа кормилно управление по отношение на структурата, размерите, формата и материала на кормилното управление;
 3.2.2.2.
 чертежи на кормилния механизъм и на неговото закрепване към шасито и каросерията в подходящ мащаб и достатъчно подробни.
 3.2.2.3.
 доказателство, че кормилното управление е в съответствие с техническите изисквания в точки 5.2.1.4. и 5.2.1.5. от Правило No 49, серия от изменения 01, ако заявлението за одобряване е подадено от заявителя съгласно точка 5.1.2. по-долу.
 3.2.3. На техническата служба, отговаряща за провеждането на изпитванията за одобряване, посочени в точки 5.2. и 5.3. по-долу, трябва да се представи кормилно управление, представително за одобрявания тип, както и — по усмотрение на производителя и със съгласието на техническата служба — частите на превозното средство, които той счита като съществени за изпитването.
 4. ОДОБРЯВАНЕ
 4.1. Към сертификата за типово одобрение се прилага сертификат, съответстващ на образеца от точки 4.1.1. или 4.1.2.:
 4.1.1.
 Приложение 1А за заявленията по точка 3.1.
 4.1.2.
 Приложение 1Б за заявленията по точка 3.2.
 4.2. Тип превозно средство
 4.2.1. Ако превозното средство, предоставено за одобряване съгласно настоящото правило, отговаря на изискванията от точка 5 по-долу и приложения 4 и 5 към настоящото правило, се издава одобрение за съответния тип превозно средство.
 4.2.2. На всеки одобрен тип се присвоява номер на одобрението. Първите две цифри на този номер (понастоящем 03, отговарящи на серията от изменения 03, влязла в сила на 24 декември 1993 г.) обозначават серията от изменения, отразяваща най-новите основни технически изменения на правилото към момента на издаване на одобрението. Една и съща страна по Спогодбата не може да присвоява един и същи номер на един и същ тип превозно средство, оборудван с различни типове кормилни механизми, или на друг тип превозно средство, определено в точка 2.2. по-горе.
 4.2.3. Страните по Спогодбата, които прилагат настоящото правило, биват уведомявани за всяко одобрение, разширяване на одобрение или отказ за издаване на одобрение на тип превозно средство съгласно настоящото правило, посредством формуляр, който съответства на образеца от приложение 1А към настоящото правило.
 4.2.4. На всяко превозно средство, съответстващо на одобрен по настоящото правило


text:
тип, на явно и леснодостъпно място, упоменато във формуляра за одобрение, се нанася международна маркировка за одобрение, която се състои от:
 4.2.4.1.
 оградена с окръжност буква „E“, следвана от отличителния номер на страната, издала одобрението (1);
 4.2.4.2.
 номерът на настоящото правило, следван от буква „R“, тире и номера на одобрение, вдясно от окръжността, посочена в точка 4.4.1.
 4.2.5. Ако превозното средство съответства на одобрен тип превозно средство, съгласно едно или повече правила, приложени към Спогодбата, в държавата, издала одобрението съгласно настоящото правило, символът, посочен в точка 5.4.1., не е необходимо да се повтаря; в такива случаи, номерът на правилото и номерата на одобренията, както и допълнителните символи за всички правила, по които е издадено одобрение в страната, издала одобрението по настоящото правило, се поставят във вертикални колони отдясно на символа, указан в точка 4.2.4.1.
 4.2.6. Маркировката за одобрение трябва да бъде ясна, четлива и незаличима.
 4.2.7. Маркировката за одобрение се поставя в близост до или на табелката с данни за превозното средство, поставена от производителя.
 4.3. Тип кормилно управление
 4.3.1. Ако превозното средство, предоставено за одобряване съгласно настоящото правило, отговаря на изискванията от точки 5. и 6. по-долу и приложения 4,5 и 6 към настоящото правило, се издава одобрение за съответния тип превозно средство. Това се отнася единствено до кормилни управления, които не включват въздушна възглавница.
 4.3.2. На всеки одобрен тип се присвоява номер на одобрението. Първите две цифри на този номер (понастоящем 03, отговарящи на серията от изменения 03, влязла в сила на 24 август 1993 г.) обозначават серията от изменения, отразяваща най-новите основни технически изменения на правилото към момента на издаване на одобрението. Една и съща страна по Спогодбата не може да присвоява един и същи номер на различни типове кормилно управление, определени в точка 2.4. по-горе.
 4.3.3. Страните по Спогодбата, които прилагат настоящото правило, се уведомяват за всяко одобрение, разширяване на одобрение или отказ за издаване на одобрение за тип кормилно управление съгласно настоящото правило, посредством формуляр, който съответства на образеца от приложение 1Б към настоящото правило.
 4.3.4. На всяко кормилно управление, съответстващо на одобрен по настоящото правило тип, на явно и леснодостъпно място, упоменато във формуляра за одобрение, се нанася международна маркировка за одобрение, която се състои от:
 4.3.4.1.
 оградена с окръжност буква „E“, следвана от отличителния номер на страната, издала одобрението (2);
 4.3.4.2.
 номерът на одобрението, разположен под окръжността;
 4.3.4.3.
 символът R94-01 в случай на одобрение съгласно точка 5.2.1. по-долу.
 4.3.5. Маркировката за одобрение трябва да бъде ясна, четлива и незаличима.
 4.4. Приложение 2 към настоящото правило дава примери за оформлението на маркировки за одобрение.
 5. ТЕХНИЧЕСКИ ИЗИСКВАНИЯ
 5.1. Когато ненатовареното превозно средство в работно състояние, без манекен, се изпитва на удар в преграда със скорост 48,3 km/h (30 mph), горната част на кормилната колона и нейният вал не трябва да се отклоняват назад, хоризонтално и успоредно на надлъжната ос на превозното средство с повече от 12,7 cm спрямо незасегната от удара точка на превозното средство нито вертикално с повече от 12,7 cm (3).
 5.1.1. В случай на превозно средство, задвижвано от електродвигател, изпитването на


text:
удар, предписано в точка 5.1., се провежда с главния прекъсвач за акумулаторната батерия в положение „включен“. Освен това, преди и след изпитването трябва да са удовлетворени следните изисквания:
 5.1.1.1. Отделните блокове на батерията остават фиксирани по местата си.
 5.1.1.2. В отделението за пътници не изтича никакъв течен електролит. Допустим е обаче ограничен теч единствено извън превозното средство, при условие че течът, който се случва през първия час след изпитването, не надхвърля 7 % от общото количество на течния електролит в акумулаторната батерия за задвижването.
 5.1.2. Технически изисквания от точка 5.1. по-горе се считат за изпълнени, ако превозното средство, оборудвано с такава кормилна система, е в съответствие със технически изисквания на точка 5.2.2. от Правило No 94, серия от изменения 01.
 5.2. Когато кормилното управление е ударено от изпитвателен блок, тласнат срещу него с относителна скорост 24,1 km/h (15 mph), силата, приложена от кормилното управление върху изпитвателния блок, не трябва да превишава 1 111 daN.
 5.2.1. Ако кормилното управление е оборудвано с въздушна възглавница във волана техническите изисквания от точка 5.2. по-горе се считат за изпълнени, ако превозното средство, оборудвано с такава кормилна система, е в съответствие със техническите изисквания на точки 5.2.1.4. и 5.2.1.5. от Правило No 94, серия от изменения 01.
 5.3. Когато кормилното управление се удря с ударна глава, тласната срещу него с относителна скорост 24,1 km/h в съответствие с посочените в приложение 5 процедури, забавянето на ударната глава не трябва да превишава общо 80 g за над 3 ms. Забавянето трябва винаги да е по-малко от 120 g при честотен клас на канала (CFC) от 600 Hz.
 5.4. Кормилното управление е проектирано, конструирано и монтирано по такъв начин, че:
 5.4.1.
 преди изпитването на удар съгласно точки 5.2. и 5.3. върху повърхността на нито една част на кормилното управление пред водача, в която може да се допре сфера с диаметър 165 mm, да няма грапавини или остри ръбове, с радиус на кривината, по-малък от 2,5 mm.
 5.4.1.1.
 След всяко изпитване на удар, предвидено в точки 5.2 и 5.3. частта от повърхността на кормилното управление пред водача не трябва да има никакви грапавини или остри ръбове, които биха увеличили риска от нараняване на водача. Не се вземат предвид малките напуквания или повърхностните пукнатини.
 5.4.1.1.1.
 За всяка издатина, която съдържа част, изработена от еластичен материал с твърдост под 50 по Шор А, поставена върху опора от твърд материал, предписанията на точки 5.1.4 и 5.1.5 се прилагат само за опората от твърд материал.
 5.4.2.
 Кормилното управление се проектира, произвежда и монтира, така че да не включва компоненти или аксесоари, като клаксон и монтажни принадлежности, които могат да закачат облеклото или бижутата на водача при нормално движение при шофиране.
 5.4.3.
 В случай на кормилно управление, което не е част от оригинално оборудване, то трябва да отговаря на техническите изисквания, когато се изпитва в съответствие с точка 2.1.3. от приложение 4 и точка 2.3. от приложение 5.
 5.4.4.
 В случай на „универсално кормилно управление“ трябва да са изпълнени изискванията за:
 5.4.4.1.
 целия диапазон на ъгъла на наклон на колоната, което означава, че изпитванията


text:
се извършват най-малко за максималния или минималния ъгъл на колоната за всички одобрявани типове превозни средства, за които са предназначени устройствата за управление;
 5.4.4.2.
 всички възможни положения на ударната глава и изпитвателния блок спрямо кормилното управление, което означава, че изпитванията се извършват най-малко при средното положение за всички одобрявани типове превозни средства, за които са предназначени устройствата за управление. При използването на една кормилна колона, тя трябва да е от типа, отговарящ на най-неблагоприятните условия.
 5.4.5.
 Когато се използват приспособления за монтаж на кормилно управление към групи кормилни колони, тези приспособления трябва да запазват енергопоглъщащата способност на системата. Изпитванията могат да се извършват с един тип приспособления.
 6. ИЗПИТВАНИЯ
 6.1. Контролът по спазването на посочените в точка 5 по-горе изисквания се извършва в съответствие с методите, посочени в приложения 3, 4 и 5 към настоящото правило. Всички измервания следва да се извършват въз основа на ISO 6487:1987.
 6.2. Одобряващият орган обаче може по своя преценка да разреши други изпитвания, при условие че тяхната равностойност може да бъде доказана. В този случай документите за одобрение трябва да се придружават от доклад, описващ използваните методи и получените резултати.
 7. ИЗМЕНЕНИЯ И РАЗШИРЕНИЯ НА ИЗДАДЕНО ОДОБРЕНИЕ НА ТИП ПРЕВОЗНО СРЕДСТВО ИЛИ ТИП КОРМИЛНО УПРАВЛЕНИЕ
 7.1. Административният отдел, одобрил типа превозно средство или типа кормилно управление, се уведомява за всяко изменение на типа превозно средство или типа кормилно управление, или и на двете. Тогава отделът може:
 7.1.1.
 да прецени, че направените изменения не оказват съществено неблагоприятно въздействие и че превозното средство продължава да отговаря на изискванията; или
 7.1.2.
 да изиска протокол за допълнително изпитване от техническата служба, отговаряща за провеждането на изпитванията.
 7.2. Без да се засягат разпоредбите на точка 7.1. по-горе, вариант на превозното средство, чиято маса в оборудвано състояние е по-малка от масата на превозното средство, подложено на изпитванията за одобряване, не се разглежда като изменение на типа превозно средство.
 7.3. Потвърждението или отказът за одобрение, в което се посочват измененията, се съобщава съгласно процедурата, посочена в точки 4.2.3. или 4.3.3. на държавите-страни по Спогодбата, прилагащи настоящото правило.
 7.4. Компетентният орган, който издава разширяването на одобрението, му приписва сериен номер и уведомява за издаването му държавите-страни по Спогодбата от 1958 г., прилагащи настоящото правило, като изпраща формуляр за съобщение, съответстващ на образеца, даден в приложение 1A или 1Б към настоящото правило.
 8. СЪОТВЕТСТВИЕ НА ПРОИЗВОДСТВОТО
 8.1. Всяко кормилно управление, получило одобрение по настоящото правило, трябва да бъде произведено така, че да съответства на одобрения тип, като отговаря на изискванията от точка 5. и 6. по-горе.
 8.2. С цел проверка на спазването на изискванията от точка 8.1., се провеждат подходящи проверки на производството.
 8.3. Притежателят на одобрението трябва по-специално:
 8.3.1.
 да гарантира наличието на процедури за ефективен контрол на качеството на превозното средство или на кормилното управление;
 8.3.2.
 той трябва да има достъп до изпитвателното оборудване, необходимо за проверка на съответствието с одобрения тип;
 8.3.3.
 да гарантира, че резултатите от изпитванията се записват и че приложените документи остават на разположение в продължение на срок, който се определя съвместно с административната служба;
 8.3.4.
 да